Mike Summerbee

Mike Summerbee (født 15. desember 1942 i Preston) er en engelsk tidligere fotballspiller som er mest kjent for sin suksessfulle tid i Manchester City FC på 1960- og 1970-tallet

 Spillerkarriere 
Han kom fra Cheltenham Town FC til Swindon Town da han var 15 år og fikk sin ligadebut som 16-åring for Swindon i 1959 og var sterkt delaktig i Swindons opprykk til andre divisjon i 1963.  Da klubben rykket ned igjen i 1965, ble han kjøpt av Manchester City etter 218 ligakamper og 39 mål for Swindon.Mike Summerbee - www.swindon-town-fc.co.uk Lest 15. desember 2015

I Manchester City vant han førstedivisjon, andredivisjon, FA-cupen, ligacupen, Charity Shield og UEFAs cup-vinner-cup. Han spilte åtte landskamper for  i denne perioden og var med i troppen til England for EM i fotball 1968.  Etter 357 seriekamper og 47 mål gikk han videre til Burnley FC.

Blackpool FC kjøpte han i 1976, men det var klubbformannen og ikke manageren som ville ha spilleren, så etter bare 3 kamper, gikk han videre til Stockport County hvor han ble spillende manager i 1978/1979-sesongen.

Han spilte én kamp i 1980 for Mossley AFC som er utenfor ligasystemet før han la opp for godt

 Annet 
Sesongen 2009-10 stemte leserne av lokalavisen Swindon Advertiser fram sitt favorittlag gjennom tidene og Summerbee ble stemt fram som tidenes beste høyreving på Swindon Town.TOWN'S GREATEST XI: Mike is your right wing man www.swindonadvertiser.co.uk (en) Lest 11. februar 2016

 Andre fakta 
Hans sønn Nick Summerbee har også spilt for både Swindon Town og Manchester City

Han spilte i filmen Flukten til seierhttp://www.imdb.com/title/tt0083284/ sammen med bland andre Sylvester Stallone, Michael Caine, Pelé og Hallvar Thoresen.

 Referanser 

 Eksterne lenker 


Kategori:Engelske fotballspillere
Kategori:Engelske fotballtrenere
Kategori:Spillere i Fotball-EM 1968
Kategori:Fotballspillere for Swindon Town FC
Kategori:Fotballspillere for Manchester City FC
Kategori:Fotballspillere for Burnley FC
Kategori:Fotballspillere for Blackpool FC
Kategori:Fotballspillere for Stockport County FC
Kategori:Fotballspillere for Mossley AFC
Kategori:Fotballtrenere for Stockport County FC
Kategori:Personer fra Preston
Kategori:Fødsler i 1942